### Beslutningstema

Det skal i denne sag besluttes, hvordan der sker en løbende opfølgning på VE-projekternes fremdrift.

### Historik

31. august 2022 prioriterede Kommunalbestyrelsen at sende 11 projekter videre i planlægning, efter afholdt idéhøring.

25. maj 2023 prioriterede Kommunalbestyrelsen at sende 10 projekter til planlægning.

### Sagsfremstilling

I august 2024 rammer planlægningen for vedvarende energianlæg i Tønder Kommune en milepæl, når der er gået to år fra idéhøringen af de 11 projekter, der blev prioriteret i 2022.

Ud af de prioriterede 11 projekter i 2022, er to lokalplaner på nuværende tidspunkt blevet endeligt godkendt:

* Nextam sol, projekt nummer 3, med placering på [adresse] for Toftlund.
* Bredebro Solenergipark, projekt nummer 18, med placering nord for Bredebro.

Generelt er der fin fremdrift i de fleste af de resterende projekter, men der har i planprocessen vist sig løbende at opstå barrierer og forhindringer, som skal håndteres. Særligt to temaer har fyldt meget og været en forsinkende faktor for nogle af projekterne over det seneste år;

Forsvarsministeriets ejendomsstyrelse, herefter FES
FES fremsendte 9. februar 2024 en meddelelse om, at de i idéhøringen, foretaget i juni 2022, havde begået en fejl. De ville derfor gerne genbesøge projekterne, for at undersøge kollisioner med deres radarsystem og flyvekorridorer.
I alt er 3 af 11 prioriterede projekter i 2022 påvirket af dette genbesøg fra FES:

* [adresse], projekt #17 (VE2022) med placering syd for Arrild (påvirkning af radar).
* Haved Vindpark, projekt #2 (VE2022) med placering mellem [adresse] og Frifelt (påvirkning af flyvekorridorer).
* Gasse Hede sol og vind, projekt #16 (VE2022) med placering i Gasse Hede.

Af de prioriterede projekter fra 2023 er det [adresse], projekt #16 (VE2023) med vindmøller henholdsvis syd for Toftlund og ved Hønning, der er påvirket.

Adgangen til nettilslutningspunkter

Flere af de prioriterede projekter med placering omkring Bredebro har fået angivet [adresse] som tilslutningspunkt. Adgangen til etablerede tilslutningspunkter er begrænset, og en evt. etablering af flere tilslutningspunkter

vil betyde flere års udskydelse. Etableringen af en samlestation mellem to projekter, gør at ét tilslutningspunkt kan anvendes til flere projekter.

I alt er 2 af 11 prioriterede projekter i 2022 påvirket at denne problemstilling:

* Solenergianlæg Tyvse, projekt #12 (VE2022) med placering ved Tyvse.
* Kummerlev solenergianlæg, projekt #13 (VE2022) med placering nord for Bredebro.

Der er således over de seneste to års planlægningsproces observeret flere udskydelser af tidsplaner, leverancer og undersøgelser.

Forvaltningen anmoder derfor om, at der indføres en struktureret politisk opfølgningsproces, med afrapportering af planlægningen i et fast interval.

Afrapportering ønskes udført i samarbejde med projektejer, hvor den eksterne part får mulighed for at fremsende en kort statusopdatering for det respektive projekt. Såfremt projektet er forsinket, skal afrapporteringen indeholde en fyldestgørende beskrivelse af årsagen til projektets forsinkelse med reference til den aktuelle og gældende tidsplan, der er udarbejdet mellem projektejer og Tønder Kommune.

Udover at monitorere projekterne har afrapporteringen til formål at skabe grundlag for en politiske vurdering af, hvorvidt projektet har den fornødne fremdrift til at fortsætte planlægningen i Tønder Kommune.

Katja Ravn 1

Forvaltningen anmoder projektejer om at fremsende prosatekst, som sammen med forvaltningens afrapportering af projektets fremdrift forelægges udvalget én gang årligt. Det foreslås første afrapportering oktober 2024 og herefter årligt.

Katja Ravn 2

Forvaltningen anmoder projektejer om at fremsende prosatekst, som sammen med forvaltningens afrapportering af projektets fremdrift forelægges udvalget to gange årligt. Det foreslås første afrapportering oktober 2024 og følgende år i henholdsvis marts og oktober.

### Indstilling Fagchefen for Plan og Udvikling indstiller,

|  |  |
| --- | --- |
| at | bsp;at der vælges scenarie 2 med halvårlig opfølgning på projektfremdriften. |

### Beslutning

Indstillingen godkendt.